**קארה קנינגהם** (באנגלית: **Cara Cunningham**; נולדה ב-7 בדצמבר 1987 בשם **כריס קרוקר**, באנגלית: **Chris Crocker**) היא ידוענית אינטרנט, בלוגרית, פזמונאית, מוזיקאית, שחקנית פורנוגרפיה לשעבר ויוטיוברית. קנינגהם זכתה לפרסום רב בספטמבר 2007, אז פרסמה את הסרטון הוויראלי שלה "Leave Britney Alone!" ('עזבו את בריטני במנוחה!'), בו הגנה בבכי על זמרת הפופ האמריקאית בריטני ספירס לאחר הופעת הקאמבק שלה בטקס פרסי הווידאו קליפים של MTV. הסרטון זכה ללמעלה מ-4 מיליון צפיות תוך יומיים, ומשך סיקור נרחב בתקשורת הבינלאומית, מאות פרודיות, וביקורת על קנינגהם.

קנינגהם, המפיקה את סרטוניה ומשחקת בהם, מתארת את עצמה כבדרנית חינוכית. כמעט בכל תכניה של קנינגהם מתקופת נעוריה, היא מציגה את עצמה כאדם נון-קונפורמי מבחינה מגדרית בגלוי וכבן-דרום נשי ב"עיירה צרת-אופקים" בחגורת התנ"ך. על ידי שימוש בשם הבמה "קרוקר" (Crocker), שמרה קנינגהם על מקום מגוריה המדויק חסוי עקב חששות לביטחונה ואיומי מוות שקיבלה בתגובות ביוטיוב ובמייספייס, עד שכבר לא הייתה נערה.

תכניה של קנינגהם כוללים בעיקר מונולוגים קצרים בבימויה שצילמה בבית של סבה וסבתה. נכון לאוקטובר 2010, סרטוניה של קנינגהם קיבלו בסך הכול מעל ל-50 מיליון צפיות במייספייס, וערוץ הוולוגים שלה ביוטיוב היה במקום ה-100 מבין כלל הערוצים מבחינת מספר הצפיות הכולל, עם מעל ל-205 מיליון צפיות בסך הכול, לפני שקנינגהם סגרה אותו בספטמבר 2015. משמיציה ומבקריה של קנינגהם האשימו אותה בנרקיסיזם, במלודרמה, בהיסטריה ובשימוש בחסרונותיה האישיים של ספירס כדי לחזק את תהילתה שלה. אחרים טענו כנגד קנינגהם כי הסרטון "Leave Britney Alone!" הוא מבוים, אולם קנינגהם התעקשה שהוא אותנטי, בהופעתה בספטמבר 2007 בתוכנית האירוח "Maury" (אנ') של מורי פוביץ'. בשנת 2014 כתב מגזין Queerty (אנ') כי עם אלפי עוקבים בפייסבוק ובטוויטר, קנינגהם היא "אחת מאותם אייקוני מדיה שהמציאו את עצמם".

ראשית חייה
----------

קנינגהם נולדה במזרח טנסי לזוג בגיל העשרה וגדלה אצל סבה וסבתה. קנינגהם סיפרה כי היא עוררה "גבות מורמות" כאשר הביאה בובות ברבי למופע "הצג וספר" בגן במקום צעצועים או בובות אקשן פיגר אשר באופן מקובל שייכים יותר לבנים. קנינגהם המשיכה להתגורר בטנסי לאורך כל תקופת נעוריה, ולמדה בחינוך ביתי בעקבות "איומי מוות, בריונות ומבטים ביקורתיים שקיבלה על בגדיה ואיפורה" באופן קבוע ובמיוחד לאחר שלכאורה "הוטרדה על ידי מאמן כושר הומופוב בתיכון". קנינגהם חיה עם סבה וסבתה הפנטקוסטלים הפונדמנטליסטים, שהמשיכו לגדל אותה כאשר הוריה הצעירים לא היו מסוגלים. בעוד שסבא שלה לא ידע כמעט על תהילת האינטרנט שלה, סבתה הופיעה בחוסר רצון בכמה מסרטוניה.

קריירה
------

### סגנון ומעריצים

הוולוגים הלא-מצונזרים של קנינגהם מיוחסים לבידוד שחוותה בנעוריה כ"הומו מצועצע ונשי מהדרום" ב"עיירה צרת-אופקים בחגורת התנ"ך". הנטייה המינית והפתיחות שלה תוארו כ"סאבטקסט... שנדיר שמופנה באופן ישיר ומעולם לא היה מקובל לחלוטין" בעיר הולדתה. לדברי קנינגהם, כשסבתה גילתה על נטייתה המינית, היא בתחילה "אמרה ש[הוא] זקוק לגירוש שדים". קנינגהם כתבה גם על היעדר התרבות הלהט"בית בעיירה שלהי, ואמרה: "מצעד הגאווה היחיד שמתקיים במקום מגוריי הוא בחדר השינה שלי". היא הוסיפה, "אין לנו כאן גאווה וקשת בענן. יש לנו מייספייס. אין לנו סאונה, יש לנו שירותים כימיים".

הניסיון המוקדם ביותר של קנינגהם עם עבודה ברשת היה כעורכת של מגזין מקוון, שם הכירה את החבר הראשון שלה, איתו הצליחה ליצור קשר רק באינטרנט ובטלפון. מאוחר יותר מצאה קנינגהם פורום מקוון אחר, שבו כישורי המשחק שלה סייעו לה להשתלב בקו טלפון חינמי של מסיבות מלוס אנג'לס "מלא גברים שחורים לוהטים, מלכות דראג שחורות ו[טרנסג'נדרים] מקומפטון", שם היא נחשפה כאדם לבן וקיבלה את הכינוי "קראקר" (Cracker). ביוני 2006 החלה קנינגהאם להעלות סרטונים משלה, שאופיינו ב"התייחסות המוזרה להפליא והזועמת שלה לחיי ההומואים ולעיירה הלא-סובלנית [שלה]".

אף על פי שהסרטון שלה בו היא מגינה על בריטני ספירס משך את תשומת לבו של הציבור הרחב, קנינגהם כבר הייתה לאחת ממפיקות הווידאו הנצפות ביותר במייספייס וביוטיוב, לאחר שאספה את מה ש-MSNBC תיאר כ"כת מעריצים". לפני סרטון ההגנה על ספירס של קנינגהם, בערך מעל לשישים הסרטונים שפרסמה בשתי הרשתות החברתיות כבר נצפו מעל למיליון פעמים כל אחד, וערוץ היוטיוב שלה הופיע בדירוג הערוצים המובילים. חלק מהסרטונים שלה פורסמו רק באחד מן האתרים, בעוד רבים מהם הפכו לוויראליים.

במאי 2007, קנינגהם הייתה הנושא של כתבה ארוכה בעיתון "The Stranger" (אנ'), שדנה בתהילת האינטרנט שלה לפני הסרטון "Leave Britney Alone!", והמצוקות איתן התמודדה. דייב שלנקר מהעיתון החשיב את סרטוני הווידאו שלה לנועזים וגועשים "להבות שנשלחות על ידי צעיר הומו שננטש בים של רד נקס" שתקוע בעיר קטנה ש"אינה יכולה לסבול הומוסקסואליות ומענישה על ראוותנות". הוא ציין כי הסרטונים של קנינגהם כוללים "וידויים מיניים" ו"מונולוגים פראיים" המדברים "על כל דבר, החל מאיידס ועד שיער ערווה". ברבים מהסרטונים, קנינגהם מגלמת דמויות, כמו למשל אישה מבוגרת ודתייה מאוד בסדרת הסרטונים "The Earl Annie Edna show" ואפיונים קומיים מוגזמים של סטריאוטיפים דרומיים.

### "Leave Britney Alone!"

קנינגהם ידועה בעיקר בזכות הסרטון שלה על הזמרת האמריקאית בריטני ספירס, "**Leave Britney Alone!**" (בתרגום חופשי לעברית: 'עזבו את בריטני במנוחה!') שהועלה ליוטיוב ב-10 בספטמבר 2007. החלק הראשון של הסרטון פורסם בדף המייספייס שלה ב-9 בספטמבר 2007, בשם "Leave Britney Alone pt.1", ואילו החלק השני, "LEAVE BRITNEY ALONE!", המוכר יותר, פורסם הן במייספייס והן ביוטיוב. בחלק הראשון, קנינגהם מציינת בסערת רגשות כי היא לא רוצה ש"חברתה הדרומית" בריטני ספירס תצא מכלל שליטה כמו אנה ניקול סמית', שמתה בפברואר 2007. נכון לנובמבר 2010, הסרטון זכה למעל ל-35 מיליון צפיות וצבר בסך הכול למעלה מ-500,000 תגובות. הוא קצר בכמה שניות מהחלק השני, וקנינגהם, למרות רגשנותה, נשארת רגועה ושלווה יחסית לאורך הסרטון, ומתחילה לדמוע רק בסוף.

בסרטונים, קנינגהם מגנה את כתבי הרכילות דוגמת פרז הילטון (אנ') וכוכב הריאליטי סיימון קאוול, שמתחו ביקורת על הופעתה של בריטני ספירס על הבמה בטקס פרסי הווידאו קליפים של MTV לשנת 2007, שהתקיים בלאס וגאס. בתוך 24 השעות הראשונות לפרסום הסרטון צבר מעל 2 מיליון צפיות. נכון לינואר 2009, הוא צבר 24 מיליון צפיות, והיה הסרטון השני בעל מספר התגובות הרב ביותר בכל הזמנים באתר, עם למעלה מ-350,000 תגובות. בנוסף, הסרטון היה אחד הסרטונים ש"טיפסו" הכי מהר אל יעד 7 מיליון הצפיות המינימלי הדרוש (נכון לספטמבר 2007) על מנת להיכלל ברשימת "100 המובילים" ביוטיוב. הסרטון היה מועמד בקטגוריית "פרשנות" בטקס פרסי יוטיוב (אנ') לשנת 2007. הסרטון זכה לתשומת לב עולמית ובעקבותיו קנינגהם הוזמנה לראיונות ב-CNN, פוקס ניוז, MSNBC,‏ "The Today Show",‏ "Maury", "המופע של הווארד סטרן", "ג'ימי קימל לייב!" ותוכנית הבוקר של KIIS-FM בהנחיית ראיין סיקרסט. כמו כן, קנינגהם והסרטון שלה צוינו בתקשורת בתוכניות כדוגמת "The View" ו-"The Tonight Show עם ג'יי לנו". יוטיוב מסרה כי "הקליפ המלודרמטי בן-שתי-הדקות הפך את קנינגהאם לכוכב יוטיוב מיידי" וראתה בו אחד הסרטונים המובילים לשנת 2007. המגזין Wired בחר אותו כסרטון הטוב ביותר לשנת 2007.

אף על פי שלפעמים הוא מוצג בשילוב צילומי חדשות מההופעה של ספירס, הסרטון הפך לסיפור משלו, כאשר התקשורת ותעשיית הרכילות מציעות דעות על התופעה, ומתבדחות על כך שקנינגהם יכולה להיות "גאונה סאטירית חתרנית" ומשוות אותה לאנדי קאופמן. בסרטון, קנינגהם מצהירה, "אכפת לכם רק מהקוראים ומלעשות כסף על חשבונה. היא בן אדם! עזבו את בריטני במנוחה!" קנינגהם אמרה כי על אף שהיא מרבה לשחק בסרטונים שלה, רגשותיה באותו סרטון היו אמיתיים ו"ישר מהלב"; ולמרות שתיארה את הקליפ כ"טייק שני" בראיון אחד, היא הבהירה בתוכנית "ג'ימי קימל לייב!" שהיא התכוונה שזה החלק השני של סרטון ארוך יותר, כשהחלק הראשון הוא "Leave Britney Alone pt. 1".

הסרטון "Leave Britney Alone!" הפך ליעד לסאטירה, עם סרטוני פרודיה, חיקויים ואזכורים בסדרות טלוויזיה ובסרטים. בפרודיה של השחקן סת' גרין, בה הוא מרח אייליינר מספר פעמים וקידם את תוכניתו "Robot Chicken" (אנ'), הוא קרא לאנשים "לעזוב את כריס קרוקר במנוחה!" חלק מהתגובות לסרטון התייחסו לקנינגהם כ"דרמה קווין", ומגזין Wired הצהיר כי הסרטון "שלח רמות עולמיות של שמחה לאיד שהתקרבו לגבהים שלא נראו מאז שערוריית ארבקל השמן". הסרט "פגוש את הספרטנים" משנת 2008, השתמש באזכורים לתרבות הפופ וקיבל בעיקר ביקורות שליליות, כשבביקורת באתר "Electronic Urban Report" הופעת הקמאו של קנינגהם כונתה "הרגע הכי מצחיק בסרט". בתוכנית האנימציה "סאות' פארק" יצרו פרודיה על קנינגהם ועל הסרטון, בפרק "Canada on Strike", ובו דמותה המצוירת של קונינגהם מסתובבת בקרב בין ממים שונים באינטרנט, ואומרת לו "לעזוב את האחרים במנוחה". במרץ 2008 יצא לאור סינגל "רמיקס טראנס" בשם "Leave Britney Alone" באייטונס ובאתרים אחרים על ידי "Double J", ובו ציטוטים מהסרטון של קנינגהם.

בעוד אמצעי תקשורת רבים דיווחו על הסרטון הוויראלי, בתוכנית הבוקר של ערוץ פוקס ניוז, "Fox & Friends", הפרשנים פקפקו במגדר של קאנינגהם והשוו בין הבד שבתפאורת הרקע בסרטון לבין סרטונים של אוסאמה בן לאדן. קנינגהם העלתה שני סרטוני תגובה – "Poor FOX "News".." ו-"Rosie O'Donnell was right about FOX "News"" (פורסם במקור בשם "Dear Fox 'News'") – בהם התייחסה למה שאפיינה כיחס מוטה וכינתה את פוקס ניוז "הערוץ הרפובליקני, השמרני וההומופובי". הבעיות של קנינגהם כפי שציינה היו שהפרשנים קראו לה "היא/הוא" וכן מה שהרגישה שהיה תשאול מיותר של המגדר שלה במקום לדון בתוכן הסרטון.

לאחר פרסום הסרט התיעודי "לשחרר את בריטני" של הניו יורק טיימס בפברואר 2021, שהוביל לדיון מחודש בקרב הציבור הרחב על האופן בו התייחסה התקשורת לספירס בשנת 2007, קנינגהם פרסמה הצהרה באינסטגרם הממסגרת את החוויה שלה כרגע חינוכי. היא תיארה את תגובת הנגד אשר התמודדה איתה, כנערה מעורפלת-מגדרית באופן גלוי, על כך שהביעה את אותה דעה שהייתה אז לא-פופולרית כמו שעשו גם מבקרים סטרייטים כדוגמת מייקל מור, כטרנספובית. בנוסף, היא אמרה כי היא הותקפה מילולית ופיזית על ידי חברי הקהילה הגאה בטענה שהיא גורמת להם להיראות רע בתקשורת. קנינגהם סיפרה כי תגובת הנגד גרמה לה לפחד על חייה כ[נער] הומוסקסואל בלי הרבה כסף שגר בדרום.

מייקל סטריינג'לאב, מרצה לתקשורת, תיאר את קנינגהם כפורצת דרך עבור ולוגרים, בפרט ולוגרים להט"בים, בהיותה אותנטית וקאמפית תוך מתיחת ביקורת על התרבות הפופולרית.

המשך פעילותה
------------

 קנינגהם בהופעה עם רקדני רקע במועדון הדיסקו "אייס" במישיגן, אוקטובר 2007
קנינגהם הייתה מעורבת בפרויקטים שונים. ברצועת קומיקס אוטוביוגרפית שהתפרסמה ביוני 2007, בה היא דנה בתוכניות לעתיד, היא אומרת: "אני הולכת לעשות את הקפיצה מחיים עם סבי וסבתי הפנטקוסטלים לחיים עם שותפות מלכות דראג. אני הולכת לככב בתוכנית טלוויזיה משלי. אני הולכת לעשות את הקפיצה משירותים כימיים לסאונה ... אל בית משלי". באוקטובר 2007, קנינגהם פתח את טקס פרסי Reality Remix של ערוץ פוקס ריאליטי.

קנינגהאם הייתה אחת מכתבי האינטרנט של לילי אלן בפרק הבכורה של התוכנית "לילי אלן וחברים" ברשת BBC ששודר בפברואר 2008, שם הציגה שאלות למפורסמים האורחים, דייוויד מיטשל וקובה גודינג ג'וניור.

ב-23 במאי 2008 הוציאה להקת הרוק ויזר וידאו קליפ ויראלי לשירם "Pork and Beans", שהוא "המנון טבעי לביטוי העצמי שהלך ומתעצב ביוטיוב", הכולל מאש-אפים של סרטונים ויראליים ויוטיוברים מפורסמים, וביניהם קנינגהם, שהשתתפו בקליפ עצמו. ב-22 במאי 2009, קנינגהם פרסמה סרטון בו נראית לוחית גראמי שקיבלה על תרומתה לסרטון הלהקה.

ב-9 ביולי 2009 הופיעה קנינגהם בתוכנית "Tosh.0" של ערוץ קומדי סנטרל.

בשנת 2016 קנינגהם השביתה את ערוץ היוטיוב שלה.

בפברואר 2021 קנינגהם פתחה חשבון OnlyFans.

### תוכנית טלוויזיה

לפני שהתפרסמה בזכות הסרטון "Leave Britney Alone!", קנינגהם נתפסה כסנסציית סרטונים ויראליים והתבקשה על ידי מאט סנבולי, ולוגר וחבר צוות ב-MTV, לצלם סרטון עבור אתר MTV. קנינגהם ציינה כי היא מקווה לפתח את קריירת המשחק שלה; היא הסכימה לפתח רעיונות לתוכנית טלוויזיה עם המפיק גלן מיהאן מלוס אנג'לס ונפגשה עם נציגים מערוץ לוגו. על פי מגזין וראייטי, קנינגהם חתמה על עסקת פיתוח עם חברת ההפקה 44 Blue Productions ליצור תוכנית ריאליטי "דוקו-סבון", בשם "Chris Crocker's 15 Minutes More"*.* ראשה דרקוביץ', מייסדת חברת ההפקה, אמרה, "זו תהיה פחות או יותר החוויה של כריס קרוקר. אנו רואים [בה] דמות מרדנית שתהיה מעניינת בעיני אנשים. [היא] הולכת להיות כוכבת טלוויזיה".

### עסקת קידום מכירות ותביעה

באוקטובר 2007, אתר TMZ דיווח כי קנינגהם נתבעה על ידי תכשיטי Onch Movement במיליון דולר בגין הונאה והפרת חוזה, ומסרה עותק של התלונה האזרחית שהוגשה בלוס אנג'לס. מעצב התכשיטים נלסון צ'ונג, הידוע מקצועית בשם אונץ', מעריץ של קנינגהם, שכר אותה כפרזנטורית במשך יותר מיומיים של מסע פרסום, וכן הופעה בתערוכת האומנות "Just Britney" של חברת World of Wonder בתמורה לכרטיס טיסה. על פי השערות DMW Media, לקונינגהם לא היה נציג משפטי מכיוון שההסכם נראה לא מאוזן. קנינגהאם אכן הופיעה, בין היתר במועדון ההומואים "רייג'" ובתערוכת האמנות שבה התראיינה ל-MTV כשהציגה יצירות אומנות שלה במחווה לספירס. סרטונים מההופעות פורסמו בערוץ היוטיוב של אונץ', אך הוסרו מאוחר יותר.

### מוזיקה וסרט תיעודי

בשנת 2008 קנינגהם הוציאה את הסינגל הראשון שלה, "Mind in the Gutter". ב-19 במרץ 2011 היא הוציאה את המיני-אלבום הראשון שלה, *The First Bite,* באופן דיגיטלי באייטונס. מתוך האלבום יצא אז הסינגל השני שלה, "I Want Your Bite". מאוחר יותר באותה שנה הוציאה קנינגהאם את השירים "Second to None",‏ "Tug of War" ו-"Taking My Life Back". בשנת 2012 הוציאה קנינגהם את השירים "Locked Up Lovers" ו-"Lucky Tonight".

המיני-אלבום השני של קנינגהם, *Walls Down*, יצא לאור ב-14 במרץ 2013 תחת שם הבמה החדש שלה, כריס קנינגהם-קרוקר. המיני-אלבום הוא עזיבה של סגנון הדאנס הקודם שלה, והוא מורכב בעיקר מבלדות וכולל דואט עם אמה. הסינגל הראשון מתוך המיני-אלבום, "Breaking Up", יצא לאור ב-24 בינואר 2013.

באוגוסט 2011 קנינגהם הודיעה כי סרט המתעד את חייה בשנים האחרונות, בשם "Me in the Zoo" (אנ'), עתיד לצאת לאקרנים. הסרט בוחן בנוסף כיצד שיתוף וידאו ומדיה חברתית עיצבו את הדרך בה אנשים משתפים את סיפוריהם וממשיכים בחייהם. ב-17 בינואר 2012 רכשו HBO Documentary Films את זכויות השידור האמריקאיות לסרט. הוא הוקרן בבכורה בפסטיבל הסרטים סאנדנס 2012 ב-21 בינואר 2012 וב-HBO ב-25 ביוני 2012.

### סרטים פורנוגרפיים

ביולי 2011 נודע כי קנינגהם הוחתמה על ידי הבמאי צ'י צ'י לארו להופיע בסרט פורנוגרפי. את הופעת הבכורה שלה בקולנוע למבוגרים עשתה באוקטובר 2012 עבור Maverick Men. בשנת 2014, אולפן הסרטים לוקאס אנטרטיינמנט (שבראשו עומד מייקל לוקאס) הוציא באופן דיגיטלי את הסרט "Chris Crocker's Raw Love", בו מופיעה קנינגהם בסצנה עם בן זוגה לשעבר ג'סטין דין.

קנינגהם מאמינה כי הסרטון "Leave Britney Alone!" והופעותיה בסרטי פורנוגרפיה פגעו בסיכוייה במרדף אחר קריירת משחק: "הרבה אנשים חושבים שהסרטון של בריטני הוא זה שהפך אותי למפורסמת ומה שנתן לי את כל ההזדמנויות האלה, אבל אם הייתי נוסעת ללוס אנג'לס כשחקנית לא ידועה – כנראה שהייתי יכולה להשיג הרבה יותר עבודה". היא אמרה, "אני לא בהכרח מצטערת על זה; אני חושבת שזה פשוט נותן לי עוד מכשולים להתגבר עליהם... וברור שהעשייה בפורנו לא בהכרח עזרה לי". קנינגהם תיארה את היבט הפורנו ככזה שהכתים את העניינים, אך אמרה שזה תלוי בה "לבצע את המהלכים הקטנים והמחושבים האלה". "זה די יצר קופסה אחרת לגמרי שעליי להתגבר עליה", אמרה. "אבל כשאתה מוכר בתור 'בריטני-בוי', או כשאתה נמצא בתוך תיבת '15 דקות של תהילה', זה מאוד מעניין, כי ההצעות מתחילות לבוא אליך ממש מהר. וכשהן הולכות ומתמעטות, אתה לא יודע מה לעשות".

קנינגהם אמרה שמשחק בסרטי פורנוגרפיה יהיה יותר מאירוע חד-פעמי; "זה יהיה הפורנו ואז אתר אינטרנט עם אותן חברות". לדבריה, היא הייתה ממוקדת במחשבה על העתיד עם החבר שלה דאז ובקניית בית ומשכנתה. "אמרתי, 'טוב, אם אני הולכת לעשות את זה, אז בואו נעשה שזה שווה את זה'. אז נפרדנו שבוע לפני שיצא הפורנו. אז כן, זה קצת נגמר". היא הוסיפה, "צריך על פי החוזה לקדם את הפורנו. אז אני מצטערת שעשיתי את זה עם האקס שלי יותר מאשר שאני מצטערת שעשיתי את זה באופן כללי". היא אמרה שהיא תוכל לעשות פורנו שוב, אך תהתה כיצד תוכל להרחיב זאת לקריירה ממשית. "איפה תוכנית הריאליטי? ואיפה האנשים שראו עד כמה החיים שלי מעניינים? לא שהרבה אנשים היו הראשונים מסוגם להיות ידועני אינטרנט – מה קורה אחרי זה?" אמרה. "מה קורה אחרי שאת מרחיבה את 15 דקות התהילה שלך ל-30 דקות של תהילה, וזה שש, שבע שנים מאוחר יותר, ואת עדיין גרה בבית בטנסי? אני חושבת שזה סיפור מעניין, קצת יותר מ'האני בו בו'".

מראה, מעבר וזהות מגדרית
-----------------------

 קנינגהם, 2013
לאחר הצלחתה, החלה קנינגהם בהדרגה לשנות את תדמיתה מנשית לגברית, ולבסוף אימצה מראה גברי בעיקרו עד שנת 2012. קנינגהם אמרה שלמרות שהיא מבינה שהיא מושכת יותר מבחינה חברתית או מסורתית, היא לא אוהבת שאומרים את זה ו"הדבר הכי מעצבן" לדבריה הוא כשגברים שנראים מושכים בעיניה אומרים שהם רואים אותה יותר מושכת בצורה הזאת [הנשית]. היא הרגישה שאנשים צריכים לקבל את כולם במקום את הצד הגברי בלבד, ושיציאה לדייטים היא קשה כי "[הבנים] לא תמיד יכולים לקבל את זה ש[היא] נהגה להתחפש או שזה עדיין חלק [ממנה] וש[היא עדיין מתחפשת]". היא מזדהה עם ההסכמה שקיבלה מסבתה, שתמיד רצתה שתציג את עצמה כגברית, אך היא גם מרגישה שזה מעצבן כיוון שהיא לא קיבלה את הדרך שבה קנינגהם הייתה קודם לכן.

קנינגהאם אמרה בעבר כי המגדר שלה אינו זכר או נקבה, אלא שילוב של שניהם, למרות שמדובר לעיתים במגדר אחר ושזה לא היה מאמץ מודע עבורה להפוך לגברית יותר. "התחלתי בהדרגה. התאפרתי פחות ואספתי את השיער לאחור וסידרתי אותו בקוקו במקום לסלסל אותו או להשאיר אותו ארוך". היא ציינה כי היא "לעולם לא מבינה את השינויים שמתרחשים. הם באמת פשוט קורים" וכי "תוספות השיער [שלה] התקצרו והתקצרו ו[היא] עברה מתוספות בגודל 26 אינץ' לתוספות באורך הכתפיים". לדבריה, התהליך היה זהה ביחס ל"התלבשות כמו ילדה", והוסיפה: "זה קורה לאט לאט". מבחינת המגדר היה לה נוח יותר, כפי שאמרה קנינגהם, "אני בהחלט מרגישה הכי מחוברת לעצמי מאשר אי פעם. אולי זה בגלל שלפני שהתחלתי לחקור את התכונות היותר גבריות שלי, חשבתי שאני עומדת לעבור ניתוח חזה". קנינגהם אמרה שכעת "חקרה את שני הצדדים" והרגישה שהיא מכירה את עצמה היטב.

קנינגהאם אמרה שהיא לא מרוצה מכך שהקהילה הגאה לא מבינה את הכיפוף המגדרי שלה יחד עם הביטוי המגדרי שלה או זהותה המגדרית: "אני יכולה להבין אנשים סטרייטים שמבולבלים, אבל בתוך הקהילה הגאה? השנאה בין הומואים או האפליה בין הומואים זה דבר שמאוד תמוה בעיניי". היא אמרה "כשאנשים קווירים אחרים אומרים, 'אם באמת היית טרנסקסואלית...' – כי חייתי כילדה שלוש שנים, ואנשים שואלים 'זה היה הצגה?'. זה הדבר שאני הכי נגעלת ממנו". קנינגהם אמרה שאם כל זה היה הצגה, היא לא הייתה עוברת את כל הצרות במשך שלוש שנים; למשל, כשנתקלה בבעיות בעת שימוש בשירותי נשים בשדות תעופה. קנינגהם אמרה שהיא חושבת שכל העניין בלהיות טרנסג'נדר הוא להיות מה שמרגישים מבפנים. "מבחינתי, אני תוהה מדוע את צריכה להרגיש כמו אישה שכלואה בגוף של גבר? או להפך? מדוע אינך יכולה להזדהות עם שני המינים ולהתחבר אליהם מבלי שיאשימו אותך שהתחפשת לנערה כדי לקבל תשומת לב?". קנינגהאם מרגישה שהיא "מממשת כל אווירה [שהיא רוצה] ללכת איתה באותו זמן". היא "מנסה לחסום את הקולות של האנשים בראשה ופשוט ללכת עם איך [שהיא מרגישה]". עם זאת, היא הודתה כי העובדה שהמראה הגברי שלה "קל יותר למשפחה ולחברה [שלה]" הייתה גורם בהצגה של עצמה כגברית.

בריאיון למגזין קווירטי (אנ') בפברואר 2014, קנינגהם אמרה כי היא שוקלת מחדש האם לעשות מעבר לזהות מגדרית נשית או לא. "אני חושבת שנמאס לי מאורח החיים בסגנון-זיקית הזה", אמרה. "כמו שאמרתי, אני יודעת שאהיה מאושרת במאה אחוז כילדה. אבל זו הרבה עבודה, ויש הרבה טיפולים שאת צריכה לעבור. ואני מוכנה להשקיע את העבודה הזו". היא הוסיפה, "יש אנשים שעושים תספורת. אני משנה את המין או את האסתטיקה המגדרית. אני לא יודעת אם אי פעם ארגיש סיפוק רק בדרך זו או אחרת". קנינגהם אמרה שהיא נמצאת במסע בבחינת החלק הזה בחייה, וכי היא לא תתנגד לעשות את המעבר לגמרי. היא אמרה שבעוד שהיא חיה כ"בחור רגיל", היא רצתה לבדוק אם היא אוהבת את החוויה, אך היא אינה מאושרת לחיות כך וזה לא עבד כי זה לא מי שהיא.

באוגוסט 2021 קנינגהם יצאה מהארון כטרנסג'נדרית ושינתה את שמה הפרטי לקארה. היא אמרה בנוסף שהיא עתידה להתחיל טיפול הורמונלי נשי.

ראו גם
------

| עיינו גם בפורטל: |
| --- |
|  | **פורטל להט"ב** |

קישורים חיצוניים
----------------

ויקישיתוף מדיה וקבצים בנושא **קארה קנינגהם** בוויקישיתוף
* קארה קנינגהם, ברשת החברתית פייסבוק
* קארה קנינגהם, ברשת החברתית אינסטגרם
* קארה קנינגהם, במסד הנתונים הקולנועיים IMDb (באנגלית)
* קארה קנינגהם, באתר ספוטיפיי
* קארה קנינגהם, באתר Last.fm (באנגלית)
* קארה קנינגהם, באתר MusicBrainz (באנגלית)

הערות שוליים
------------

1. ↑  Ramirez, Ramon (2007-09-13). "Britney Spears: Bombshell or just plain bomb?". *The Daily Texan*. אורכב מ-המקור ב-2007-09-15. נבדק ב-2007-09-13.
2. ↑  "Video: Gay Men's Online War Over Britney Spears". Javno.hr, Croatia. 2007-09-12. אורכב מ-המקור ב-2007-09-16. נבדק ב-2007-09-13.
3. 1 2  Davies, Shaun (2007-09-12). "Screaming Britney Defense Becomes Net Phenomenon". National Nine News, Australia. אורכב מ-המקור ב-2007-09-15. נבדק ב-2007-09-13.
4. ↑  Sankey, Daniel (2007-09-12). "Leave Britney alone!". Sydney Herald News. נבדק ב-2007-09-13.
5. 1 2  Popkin, Helen A.S. (2007-09-13). "'Leave Britney Alone!': Tear-stained video plea makes YouTube vlogger an Internet rock star". *NBC News*. נבדק ב-2007-09-13.
6. 1 2 3 4 5 6 7 8 9 10 11 12 13 14 15  Sanders, Eli (2007-06-30). "Escape from Real Bitch Island". *The Stranger*. נבדק ב-2007-09-13.
7. ↑  Nesti, Robert (2008-01-02). "2007 YouTube Celebrity Trainwrecks". Edge Boston. נבדק ב-2008-02-05.
8. 1 2  Dempster, Michael; Jason Kaplan (12 בספטמבר 2007). "More From "Real Bitch Island"". Howard Stern.com. נבדק ב-2007-09-13. `{{cite web}}`:  (עזרה)
9. 1 2 3  Goldman, Russell (2007-09-12). "Legions of the Loyal Britney's Fans Defend Her Online". *ABC News*. נבדק ב-2007-09-13.
10. 1 2 3 4 5 6  Jafari, Samira (22 בספטמבר 2007). "Crocker hopes to find TV stardom after Britney video". Associated Press in USA Today. נבדק ב-2007-09-22. `{{cite news}}`:  (עזרה)
11. ↑  Tharrett, Matthew (16 בספטמבר 2015). "It's The End Of An Era: Chris Crocker Has Deleted his YouTube Channel". *NewNowNext.com*. Logo TV. נבדק ב-2015-09-28. `{{cite web}}`:  (עזרה)
12. ↑  YouTube, LLC (2009-01-16). "Channels Most Viewed : (All Time)". YouTube. נבדק ב-2008-01-26.
13. ↑  "Me Me Me". The Times (from Esquire). 2008-06-08. אורכב מ-המקור ב-2008-06-11. נבדק ב-2008-06-13.
14. 1 2 3 4 5 6 7  Manjoo, Farhad (2007-09-12). "Talking to the "Leave Britney Alone!" guy". *Salon.com*. אורכב מ-המקור ב-2016-07-02. נבדק ב-2007-09-17.
15. ↑  Jalees, Sabrina (2007-09-20). "Britney Proves Awful is The New Awesome". *Toronto Star*. נבדק ב-2007-09-22.
16. ↑  Jupiter, P (2007-09-20). "Crocker on Maury Povich". The Maury Povich Show. נבדק ב-2007-09-22.
17. 1 2 3  Baume, Matt (7 בפברואר 2014). "EXCLUSIVE: Chris Crocker Tells All, Describes their Weird Fame, Gender Transition And Porn Plans". *Queerty*. נבדק ב-2014-03-13. `{{cite journal}}`:  (עזרה)
18. ↑  "YouTube video". אורכב מ-המקור ב-2014-05-19. נבדק ב-2013-11-13.
19. ↑  Flanigan, Kathy (14 בספטמבר 2007). "Tops of the Tube". *Milwaukee Journal Sentinel*. אורכב מ-המקור ב-23 בדצמבר 2007. נבדק ב-2007-10-11. `{{cite news}}`:  (עזרה)
20. ↑  visiontellie2 (14 בספטמבר 2007). "Chris Crocker "Leave Britney Alone" Jimmy Kimmel Live!". YouTube. אורכב מ-המקור ב-2007-09-16. נבדק ב-2007-09-15. `{{cite web}}`:  (עזרה)
21. ↑  strangervideo (14 באוגוסט 2007). "Chris Crocker on Seattle Gay Pride". YouTube. נבדק ב-2007-09-16. `{{cite web}}`:  (עזרה)
22. 1 2  Crocker, Chris (2007-06-20). "What You Need To Know About...2008". *The Stranger*. נבדק ב-2007-09-16.
23. 1 2  Adalian, Josef (18 בספטמבר 2007). "'Britney' guy may get TV gig". *Variety*. נבדק ב-2007-09-19. `{{cite journal}}`:  (עזרה)
24. 1 2  Schlenker, Dave (28 בספטמבר 2007). "Little Man, Big Mouth: Internet star cries for help". *Ocala Star-Banner*. נבדק ב-2007-09-28. `{{cite news}}`:  (עזרה)
25. ↑  Weinberger, Jill (12 בספטמבר 2007). "Leave Britney Alone, Chris Crocker Cries!". The Daily Reel. אורכב מ-המקור ב-2007-10-11. נבדק ב-2007-09-15. `{{cite web}}`:  (עזרה)
26. ↑  May, Leigh (11 במאי 2006). "Baby One More Time: Gay icon Britney Spears is pregnant". *PinkNews.co.uk*. אורכב מ-המקור ב-4 ביוני 2011. נבדק ב-2009-04-03. `{{cite web}}`:  (עזרה)
27. ↑  "'Leave Britney Alone': Chris Crocker 10 Years Later". *Rolling Stone*. 13 בספטמבר 2017. נבדק ב-27 באוקטובר 2020. `{{cite web}}`:  (עזרה)
28. 1 2  Crocker, Chris (11 בספטמבר 2007). "Leave Britney Alone!". YouTube. נבדק ב-2008-10-27. `{{cite web}}`:  (עזרה)
29. ↑  Archer, Lincoln (13 בספטמבר 2007). "Leave Britney alone, she's not well". *Melbourne Herald Sun*. news.com.au. נבדק ב-2007-09-13. `{{cite news}}`:  (עזרה)
30. ↑  "Simon Cowell says Britney Spears's career may be over". *News.com.au*. 2007-09-12. אורכב מ-המקור ב-2016-07-02. נבדק ב-2007-09-13.
31. ↑  YouTube, LLC (24 במאי 2007). "Most Discussed : (All Time) : All Categories". YouTube. נבדק ב-2008-05-24. `{{cite web}}`:  (עזרה)
32. ↑  YouTube, LLC (18 בספטמבר 2007). "Most Viewed : (All Time) : All Categories". YouTube. נבדק ב-2007-09-18. `{{cite web}}`:  (עזרה)
33. ↑  Carlson, Erin (2008-03-20). "Will the Obama Girl win a YouTube award?". *The Boston Globe*. Associated Press. אורכב מ-המקור ב-2016-07-02. נבדק ב-2008-03-20.
34. ↑  "Monday, January 28, 2008".
35. ↑  Adegoke, Yinka (28 בדצמבר 2007). "Obama Girl, Britney Boy Top YouTube Videos". *Reuters*. נבדק ב-2008-01-18. `{{cite news}}`:  (עזרה)
36. 1 2  Sjöberg, Lore (28 בדצמבר 2007). "The Year in Online Video 2007". *Wired*. אורכב מ-המקור ב-2008-04-05. נבדק ב-2008-01-18. `{{cite journal}}`:  (עזרה)
37. ↑  "The Situation Room: Transcripts". CNN. 11 בספטמבר 2007. נבדק ב-2007-09-15. `{{cite news}}`:  (עזרה)
38. ↑  "Britney Spears fan Chris Crocker screams for fans to "leave Britney alone!"". TransWorldNews. 13 בספטמבר 2007. אורכב מ-המקור ב-2007-12-23. נבדק ב-2007-09-13. `{{cite web}}`:  (עזרה)
39. ↑  Sankey, Daniel (12 בספטמבר 2007). "Leave Britney alone!". *The Age*. Melbourne. נבדק ב-2007-09-13. `{{cite news}}`:  (עזרה)
40. ↑  Lyn Pesce, Nicole (13 בספטמבר 2007). "Obsessive Britney Spears fan lashes critics in YouTube video". *New York Daily News*. נבדק ב-2007-09-13. `{{cite news}}`:  (עזרה)
41. 1 2  Williams, Kam (5 ביוני 2008). "EUR DVD Review: Meet the Spartans – Silly Spoof of 300 Released on DVD". Electronic Urban Report. אורכב מ-המקור ב-2016-07-02. נבדק ב-2008-06-18. `{{cite web}}`:  (עזרה)
42. ↑  Westbrook, Bruce (21 בספטמבר 2007). "Internet rant reaps its rewards: Performance artist finds fame with Britney skit". *Houston Chronicle*. נבדק ב-2008-01-18. `{{cite news}}`:  (עזרה)
43. ↑  Moses, Asher (20 בספטמבר 2007). "Britney drama queen inks TV deal". *Sydney Morning Herald*. נבדק ב-2007-09-22. `{{cite news}}`:  (עזרה)
44. ↑  "Meet the Spartans – Bottom Line: "300" was funnier". *The Hollywood Reporter*. אורכב מ-המקור ב-2016-07-02. נבדק ב-2008-01-28.
45. ↑  "Canada on Strike". *South Park*. Season 12. Episode 171. 2008-04-02.
46. ↑  "Crocker releases 'Leave Britney Alone' single". *Digital Spy*. 10 במרץ 2008. נבדק ב-2008-03-14. `{{cite web}}`:  (עזרה)
47. ↑  "CNN's Glenn Beck on a Britney Spears Supporter (aka Chris Crocker)". YouTube. 12 בספטמבר 2007. נבדק ב-2007-10-06. `{{cite web}}`:  (עזרה)
48. ↑  Blaze, Alex (19 בספטמבר 2007). "Chris Crocker on Fox News & Friends". The Bilerico Project. נבדק ב-2007-09-19. `{{cite web}}`:  (עזרה)
49. ↑  lacohenga, Connor (13 בספטמבר 2007). "Chris Crocker on FOX News". YouTube. אורכב מ-המקור ב-2014-05-19. נבדק ב-2007-09-14. `{{cite web}}`:  (עזרה)
50. 1 2  Jones, Anthony (14 בספטמבר 2007). "Poor FOX "News"." YouTube. אורכב מ-המקור ב-2014-05-19. נבדק ב-2007-09-14. `{{cite web}}`:  (עזרה)
51. 1 2  Crocker, Chris (17 בספטמבר 2007). "Rosie O'Donnell was right about FOX "News"". YouTube. נבדק ב-2007-09-17. `{{cite web}}`:  (עזרה)
52. 1 2  Gillespie, Katherine (9 בפברואר 2021). "The Chris Crocker Thing Was Complicated". *Paper*. נבדק ב-9 באפריל 2021. `{{cite news}}`:  (עזרה)
53. ↑  Volpe, Allie (13 בספטמבר 2017). "'Leave Britney Alone': Chris Crocker 10 Years Later". *Rolling Stone*. נבדק ב-9 באפריל 2021. `{{cite news}}`:  (עזרה)
54. ↑  "Fox Reality Really Awards: Charm School Rap (Crocker introduces the first act)". Fox Reality. 2007. נבדק ב-2009-01-18.
55. ↑  "Lily Allen and Friends (Premier – February 12, 2008)".
56. ↑  "David Mitchell: Confirmed for Show One – Feb 12, 10:30pm on BBC Three". *BBC*. 2008. נבדק ב-2008-06-19.
57. ↑  "Cuba Gooding Jr.: Confirmed for Show One – Feb 12, 10:30pm on BBC Three". *BBC*. 2008. נבדק ב-2008-06-19.
58. ↑  "Spot the memes in Weezer's Pork and Beans". News Limited. 2008-05-28. אורכב מ-המקור ב-2008-05-30. נבדק ב-2008-05-29.
59. ↑  Sarno, David (2008-05-30). "Mathew Cullen, director of Weezer's 'Pork and Beans,' shares some secrets". *Los Angeles Times*. אורכב מ-המקור ב-2016-11-20. נבדק ב-2008-05-30.
60. ↑  Snider, Mike (2008-05-29). "YouTube stars, Weezer dine out on 'Pork & Beans'". *USA Today*. נבדק ב-2008-05-29.
61. ↑  "The Man Behind the Memes: An Exclusive Interview With Weezer 'Pork and Beans' Video Director Mathew Cullen". MTV. 30 במאי 2008. נבדק ב-2008-06-22. `{{cite web}}`:  (עזרה)
62. ↑  "Web Redemption – Chris Crocker Tosh.0 Comedy Central".
63. ↑  "Chris Crocker Opens Up About Deleting YouTube Channel, Talks 'Leave Britney Alone'".
64. ↑  Gannes, Liz (26 בינואר 2007). "The Deal with MTV's First Videoblog". NewTeeVee. נבדק ב-2007-09-14. `{{cite web}}`:  (עזרה)
65. ↑  Azzopardi, Chris (2007-10-04). "15 Minutes ... More; Chris Crocker can't make pizza. But he's cooked up a smart way to super stardom: Defending Britney". *PrideSource.com*. אורכב מ-המקור ב-2007-10-12. נבדק ב-2007-10-16.
66. ↑  "Hack Chris Crocker Sued for Fraud | TMZ.com". tmz.com. נבדק ב-2016-08-14.
67. ↑  Malkin, Marc (2007-09-24). ""Leave Britney Alone" Heads West". E Online. אורכב מ-המקור ב-2007-10-12. נבדק ב-2007-10-07.
68. ↑  Goldberg, Scott (2007-10-05). "Jewelry Company Sues Chris Crocker for Fraud". DMW Media. אורכב מ-המקור ב-2008-09-07. נבדק ב-2007-10-07.
69. ↑  Movement, Onch (2007-09-23). "EXCLUSIVE Onch Movement Presents Chris Crocker at RAGE in LA". YouTube. אורכב מ-המקור ב-2014-05-19. נבדק ב-2007-10-07.
70. ↑  Carroll, Larry (2007-10-11). "Britney Spears' Highs And Lows Blown Up For Hollywood Art Show". MTV. נבדק ב-2007-10-11.
71. ↑  Movement, Onch (2007-09-19). "Chris Crocker wearing Onch Movement Pink Razor – Gay Army". YouTube. אורכב מ-המקור ב-2017-02-19. נבדק ב-2007-10-07. Link too recent for Internet archiving use.
72. ↑  I Want Your Bite - Single. Chris Crocker. iTunes
73. ↑  "Chris Crocker on Apple Music". itunes.apple.com. נבדק ב-2016-08-14.
74. ↑  "Breaking Up - Single by Chris Cunningham-Crocker on iTunes". itunes.apple.com. נבדק ב-2016-08-14.
75. 1 2  Peter Knegt (17 בינואר 2012). "HBO Buys Sundance Doc 'Me @the Zoo' - Filmmaker, Film Industry, Film Festivals, Awards & Movie Reviews - Indiewire". *indieWire*. Snagfilms. נבדק ב-2012-01-21. `{{cite web}}`:  (עזרה)
76. ↑  "ME @ THE ZOO - Online Film Guide - Sundance Institute". *Sundance Institute*. אורכב מ-המקור ב-2016-07-02. נבדק ב-2012-01-21.
77. ↑  Adam Baran (במרץ 2012). "V Magazine / Piece of Me". *V*. אורכב מ-המקור ב-2013-02-05. נבדק ב-2012-05-07. `{{cite web}}`:  (עזרה)
78. ↑  Johnson, Bob (2011-07-26). "C1R Signs Mainstream Entertainer Chris Crocker". XBIZ Newswire. נבדק ב-2011-09-29.
79. ↑  Ayala, Nelson (2012-10-02). "YouTube Star Chris Crocker Makes Gay Porn Debut". *XBIZ Newswire*. נבדק ב-2012-10-03.
80. ↑  Bargnes, Kevin (2014-03-10). "Chris Crocker, of 'Leave Britney Alone' fame, is now a gay porn star". *Chicago Spectrum*. אורכב מ-המקור ב-2014-03-10. נבדק ב-2014-03-10.
81. 1 2 3 4 5 6 7 8  Narkunski, Michael (8 במרץ 2013). "It's Not a Hair Flip: Catching Up With Chris Crocker". *Out*. נבדק ב-2014-03-10. `{{cite journal}}`:  (עזרה)
82. 1 2 3 4 5 6 7  Michelson, Noah (10 בינואר 2012). "Chris Crocker Discusses His New Look, Gender, Porn, Britney Spears, His Documentary, 'Me At The Zoo,' And More". *The Huffington Post*. נבדק ב-2014-03-10. `{{cite news}}`:  (עזרה)
83. ↑  NIchols, James (7 בפברואר 2014). "Chris Crocker Discusses Gender Identity In Revealing Interview". *The Huffington Post*. נבדק ב-2014-03-13. `{{cite news}}`:  (עזרה)
84. ↑  Rude, Mey (19 באוגוסט 2021). "'Leave Britney Alone' Creator Cara Cunningham Is Transitioning". *Out*. נבדק ב-20 באוגוסט 2021. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6082ea71-1391-44f4-9b9a-3856bc2bfd17

 |